Wêreldbank se geld raak op – praag.co.za
"Teen die middel van aanstaande jaar gaan ons ernstige beperkinge ervaar," het die voorsitter van die Wêreldbank, Robert Zoellick, gesê tydens die loodsing van 'n groot veldtog om ryk lande te oortuig om nog meer geld aan die instelling in Washington oor te betaal.
Hy het toegegee dat so 'n taak baie moeilik is, gegewe die probleme wat lande tydens die ontwikkelde wêreld se grootste resessie sedert die Tweede Wêreldoorlog in die gesig staar.
Hoewel die bank oor genoeg kontant beskik om bestaande projekte en daaglikse bedryfsuitgawes te befonds, het die globale ressessie soveel ekstra behoeftes van die arm lande geskep dat dit moontlik ekstra bydraes van ryk lande nodig gaan hê om sy balansstaat te verstewig en om aan sulke behoeftes te voldoen.
Mnr. Zoellick, wat by die IMF en die Wêreldbank se jaarvergaderings in Istanboel gepraat het, het gesê die bank het 'n kapitaalvermeerdering van $3 tot $6 miljard nodig, hoewel sommiges die uiteindelike kapitaalbehoefte nog hoër beraam.
Hy het die hoop uitgespreek dat aandeelhouers, waaronder Brittanje en ander nywerheidslande, 'n besluit sou neem voor die Wêreldbank se vergadering aanstaande jaar in April.
Die geld sal verdeel word tussen die Internasionale bank vir heropbou en ontwikkeling – die sleutelgedeelte van die bank wat aan arm lande geld leen – en die Internasionale finansieringskorporasie (Engelse afkorting IFC), wat aan maatskappye leen.
Mnr. Zoellick het gesê: "Ons erken dat alle lande onder begrotingsdruk verkeer en dat dit nie 'n maklike tyd is om vir dié dinge te vra nie." Hy het gesê dat die tekort aan kontant vir die IFC veral kommer wek en het bygevoeg: "Want een van die kwessies tydens dié ekonomiese herstelproses is die oordrag van regeringstimuleringsprogramme na privaatsektorontwikkeling."
Tekenend van die Wêreldbank se probleme is dat sy driejaarbestedingsprogram van $100 miljard, waartoe hy hom verlede jaar verbind het, nie toereikend gaan wees om in die vraag van sukkelende ekonomieë te voldoen nie. Die grootste gedeelte van dié geld is reeds uitgegee om die oorlewing van die "mees kwesbare lande" te verseker.
зарядное устройстволобановский александр жена
Skrywer Dan RoodtGepubliseer op 6 Oktober 2009 Kategorieë SakeSleutelwoord Brittanje, IFC, IMF, Istanboel, Nuus, Robert Zoellick, Sake, Wêreldbank, Wêreldbank se geld raak op